
Arenduse ja Ökonoomika Amet

NARVA LINNAVALITSUS
K O R R A L D US

Narva                                                                                             __________2015 nr ____-k
Riigihanke „Dahlbergi lava ala drenaaži ehitus ja pinnakatte kindlustamine“               (nr 161809) hankemenetluse lõpetamine ja väljakuulutamiseta läbirääkimistega hankemenetluse korraldamine 
1. Asjaolud ja menetluse käik
Narva Linnavalitsuse 31.03.2015. a korraldusega nr 329-k tehti Narva Linna Arenduse ja Ökonoomika Ametile ülesandeks viia läbi avatud menetlusega riigihange „Dahlbergi lava ala drenaaži ehitus ja pinnakatte kindlustamine”. Avatud riigihankemenetlus viitenumbriga 161809 avaldati riigihangete registris 02.04.2015. Pakkumuste esitamise tähtajaks 28.04.2015 kell 10.00 ei laekunud ühtegi pakkumust. Vastavalt Riigihangete seaduse (RHS) § 29 lg 3 punktile 5 lõpeb hankemenetlus pakkumuste esitamata jätmisega selleks käesolevas seaduses sätestatud korras ettenähtud tähtaja jooksul. Ehitustööde tellimiseks on vaja läbi viia uus riigihange.
2. Õiguslikud alused

RHS § 29 lg 3 p 5 kohaselt lõpeb hankemenetlus pakkumuste või hankemenetluses osalemise taotluste esitamata jätmisega selleks käesolevas seaduses sätestatud korras ettenähtud tähtaja jooksul.
RHS § 10 lg 1 p 2 alusel on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt asjade ja teenuste soetamine. Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" § 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Vastavalt RHS § 23 lg 2 kohaldatakse osadeks jaotatud riigihanke iga osa kohta hankelepingu sõlmimisel kõigi osade summeeritud eeldatava maksumusega hankelepingu sõlmimisele kohaldatavat korda.
RHS § 28 lg 2 p 1 alusel on hankijal õigus korraldada hankemenetlus väljakuulutamiseta läbirääkimistega hankemenetlusena, kui avatud hankemenetluse või piiratud hankemenetluse käigus ei esitatud ühtegi pakkumust ega hankemenetluses osalemise taotlust või kõik esitatud pakkumused olid olemuselt erinevad hankedokumentides sätestatud hankelepingu eseme tehnilisest kirjeldusest ja riigihanke esialgseid tingimusi olemuslikult ei muudeta. 
3. Otsus 
3.1. Lugeda avatud hankemenetlus "Dahlbergi lava ala drenaaži ehitus ja pinnakatte kindlustamine“ (viitenumber 161809) lõppenuks, kuna hankemenetluses ei laekunud ühtegi pakkumust.

3.2. Viia RHS § 28 lg 2 p 1 alusel läbi väljakuulutamiseta läbirääkimistega hankemenetlusega riigihange „Dahlbergi lava ala drenaaži ehitus ja pinnakatte kindlustamine“. 
3.3. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov. 

4. Rakendussätted
4.1. Korraldus jõustub teatavakstegemisest. 
4.2. Pakkuja võib vaidlustada käesoleva korralduse riigihangete seaduses sätestatud korras, esitades kümne päeva jooksul alates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlustuskomisjonile sellekohase vaidlustuse.

